നിയമം ലംഘിച്ച് രാജ്യത്ത് തുടരുന്നവര്ക്ക് ഇനി ഇളവില്ല കുവൈത്ത് സിറ്റി: നിയമം ലംഘിച്ച് രാജ്യത്ത് തുടരുന്നവര്ക്ക് ഇനി ഇളവില്ലെന്ന് ആഭ്യന്തര മന്ത്രി ശൈഖ് താമിര് അല് അലി അസ്സബാഹ് വ്യക്തമാക്കി. കോവിഡ് പശ്ചാത്തലത്തില് മാനുഷിക പരിഗണനവെച്ച് നിരവധി തവണ ഇളവുകളും താമസരേഖ ശരിയാക്കാന് അവസരവും നല്കിയിരുന്നു.ഇക്കാലയളവില് കുവൈത്ത് വിമാനത്താവളത്തില്നിന്ന് ലോകത്തിെന്റ എല്ലാ ഭാഗത്തേക്കും വിമാന സര്വിസ് ഉണ്ടായിരുന്നു. ഭാഗിക നിയന്ത്രണങ്ങള് ഉണ്ടായിരുന്നപ്പോള് പോലും കുവൈത്തില്നിന്ന് പോകാന് അവസരം ഉണ്ടായിരുന്നു. ഇത് പ്രയോജനപ്പെടുത്താതെ അനധികൃതമായി രാജ്യത്ത് തങ്ങിയത് നിയമലംഘനം തന്നെയാണ്. ഇവരെ പിടികൂടി പിഴയീടാക്കുകയും പിന്നീട് കുവൈത്തില് വരാന് കഴിയാത്ത വിധം വിരലടയാളം എടുത്ത് നാടുകടത്തുകയും ചെയ്യുമെന്ന് ആഭ്യന്തര മന്ത്രി വ്യക്തമാക്കി. 2020 ജനുവരി ഒന്നിന് മുമ്ബ് ഇഖാമ കാലാവധി കഴിഞ്ഞവര്ക്ക് പിഴയടച്ച് താമസരേഖ നിയമവിധേയമാക്കാന് ജൂണ് 25 വരെ അവസരം നല്കിയിരുന്നു. മാനുഷിക പരിഗണന വെച്ചാണ് അധിക സമയം നല്കിയത്. ഡിസംബറില് ഒരുമാസം നല്കിയ പ്രത്യേക അവസരം വിവിധ ഘട്ടങ്ങളിലായി നീട്ടിവരുകയായിരുന്നു. വിമാനത്താവളം അടഞ്ഞുകിടക്കുന്ന പശ്ചാത്തലത്തില്കൂടിയാണ് അധിക സമയം അനുവദിച്ചത്. കോവിഡ് പ്രതിസന്ധി അവസാനിച്ചാല് ആഭ്യന്തര മന്ത്രാലയം ശക്തമായ പരിശോധനക്ക് ഒരുങ്ങുന്നതായി റിപ്പോര്ട്ടുണ്ട്.